CELEX: C2007/211/07
Language: mt
Date: 2007-09-08 00:00:00
Title: Kawża C-277/05: Sentenza tal-Qorti tal-Ġustizzja (L-Ewwel Awla) tat- 18 ta' Lulju 2007 (talba għad-deċiżjoni preliminari tal-Conseil d'État — Franza) — Société thermale d'Eugénie-Les-Bains vs Ministère de l'Économie, des Finances et de l'Industrie (VAT — Kamp ta' applikazzjoni — Kapparri mħallsa fil-kuntest ta' kuntratti li jikkonċernaw il-provvista ta' servizzi suġġetti għall-VAT u miżmumin mill-fornitur fil-każ ta' tħassir tal-kuntratt — Klassifikazzjoni)

8.9.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 211/5
            
         Sentenza tal-Qorti tal-Ġustizzja (L-Ewwel Awla) tat-18 ta' Lulju 2007 (talba għad-deċiżjoni preliminari tal-Conseil d'État — Franza) — Société thermale d'Eugénie-Les-Bains vs Ministère de l'Économie, des Finances et de l'Industrie
   (Kawża C-277/05) (1)
   
   (VAT - Kamp ta' applikazzjoni - Kapparri mħallsa fil-kuntest ta' kuntratti li jikkonċernaw il-provvista ta' servizzi suġġetti għall-VAT u miżmumin mill-fornitur fil-każ ta' tħassir tal-kuntratt - Klassifikazzjoni)
   (2007/C 211/07)
   Lingwa tal-kawża: il-Franċiż
   Qorti tar-rinviju
   Conseil d'État
   Partijiet fil-kawża prinċipali
   
      Rikorrenti: Société thermale d'Eugénie-Les-Bains
   
      Konvenut: Ministère de l'Économie, des Finances et de l'Industrie
   Suġġett
   Talba għal deċiżjoni preliminari — Conseil d'État (Franza) — Interpretazzjoni ta' l-Artikolu 2(1) tas-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima (ĠU L 145, p. 1) — Kamp ta' applikazzjoni — Kapparri mħallsa fil-kuntest ta' kuntratti li jikkonċernaw il-provvista ta' servizzi suġġetti għat-taxxa fuq il-valur miżjud u miżmumin mill-fornitur fil-każ ta' tħassir tal-kuntratt — Klassifikazzjoni bħala ħlas għal servizz ta' prenotazzjoni jew bħala kumpens għat-tħassir tal-prenotazzjoni
   Dispożittiv
   L-Artikoli 2(1) u 6(1) tas-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima, għandhom jiġu interpretati fis-sens li somom imħallsin bħala kapparra fil-kuntest ta' kuntratti li jirrigwardaw il-provvista ta' servizzi ta' lukanda suġġetti għat-taxxa fuq il-valur miżjud għandhom jiġu kkunsidrati, meta l-klijent jagħmel użu mill-fakultà li huwa għandu li jerġa' lura mill-kuntratt u meta dawn is-somom jinżammu mil-lukandier, bħala kumpens għat-tħassir tal-kuntratt imħallas biex jagħmel tajjeb għad-dannu mġarrab b'riżultat ta' l-inadempjenza tal-klijent, bla konnessjoni diretta ma' kwalunkwe servizz mogħti bi ħlas u, bħala tali, mhux suġġetti għal din it-taxxa.
   
      (1)  ĠU C 229, 17.9.2005.